open-index/open-wikipedia-markdown huggingface dataset:
Ανατολική Ζώνη Ώρας

**Να μη συγχέεται με την [[Αυστραλιανή Ανατολική Ζώνη Ώρας]]*
Η **Ανατολική Ζώνη Ώρας** (EST) του Δυτικού Ημισφαιρίου, είναι ζώνη ώρας της Βόρειας Αμερικής. 

## Χρήση

### Βόρεια Αμερική

#### Καναδάς

* Οντάριο
* Κεμπέκ 

#### ΗΠΑ

* Κονέκτικατ
* Ντέλαγουερ
* Τζόρτζια
* Μέιν
* Μέριλαντ
* Μασαχουσέτη

* Νιου Χάμσαϊρ
* Νιού Τζέρσεϊ
* Νέα Υόρκη
* Βόρεια Καρολίνα
* Οχάιο
* Πενσυλβάνια

* Ρόουντ Άιλαντ
* Νότια Καρολίνα
* Βερμόντ
* Βιρτζίνια
* Δυτική Βιρτζίνια

* Αλαμπάμα
* Φλόριντα
* Ιντιάνα
* Κεντάκυ
* Μίσιγκαν
* Τενεσί

#### Μεξικό

* Κιντάνα Ρόο

#### Κεντρική Αμερική

*Παναμάς, καθώς και μερικές περιοχές της Καραϊβικής

## Εξωτερικοί σύνδεσμοι
* Official U.S. time in the Eastern time zone
* World time zone map 
* U.S. time zone map 
* History of U.S. time zones and UTC conversion 
* Canada time zone map
* Time zones for major world cities
* Official times across Canada 
* Federal Regulations defining time zones

Κατηγορία:Χρόνος
Κατηγορία:Ζώνες ώρας
Κατηγορία:Βόρεια Αμερική
Οικογένεια Λυκουρέζου

Η **Οικογένεια Λυκουρέζου** είναι οικογένεια νομικών και πολιτικών. Η καταγωγή της οικογένειας είναι από τον Κάμπο Αβίας της Μάνης. Το αρχικό επώνυμο ήταν Λυκουρεζέας αλλά άλλαξε σε Λυκουρέζος. Αρκετά μέλη της οικογένειας Λυκουρέζου ασχολήθηκαν με την δικηγορία και με την πολιτική ενώ από το 1910 λειτουργεί το δικηγορικό γραφείο Λυκουρέζου.

## Μέλη
* Ηλίας Λυκουρεζέας, αγωνιστής του 1821 και γενάρχης της οικογένειας
** Θεόδωρος Λυκουρέζος, δικηγόρος, εισαγγελέας και γιος του Ηλία
** Παναγιώτης Λυκουρέζος, δικαστής, πρόεδρος δημοτικού συμβουλίου Καλαμάτας και γιος του Ηλία
***Κωνσταντίνος Λυκουρέζος, εισαγγελέας, δικηγόρος, βουλευτής, υπουργός, σύζυγος της Ελένης Παυσανία Χοϊδά και γιος του Παναγιώτη
**** Αμαλία Λυκουρέζου, εθελόντρια νοσοκόμα και κόρη του Κωνσταντίνου
**** Παναγιώτης Λυκουρέζος, επιχειρηματίας, αξιωματικός του Πολεμικού Ναυτικού, σύζυγος της Ρόζας-Λίζας Παναγιώτη Ζαΐμη και γιος του Κωνσταντίνου
***** Θρασύβουλος-Κωνσταντίνος Λυκουρέζος, έμπορος, γιος του Παναγιώτη Λυκουρέζου και της Ρόζας-Λίζας Ζαΐμη
****Παυσανίας Λυκουρέζος, δικηγόρος, βουλευτής, υπουργός και γιος του Κωνσταντίνου
***** Αλέξανδρος Λυκουρέζος, δικηγόρος, βουλευτής, σύζυγος της Ζωής Λάσκαρη και γιος του Παυσανία
***** Φίλιππος Λυκουρέζος, γιος του Παυσανία

## Παραπομπές


## Πηγές
* Δικηγορικό γραφείο Λυκουρέζου 1910 - 2010, το χρονικό μιας οικογένειας νομικών, βιβλίο από τις εκδόσεις Λιβάνη
Syfy

Το **Syfy**, αρχικά γνωστό ως **Sci-Fi Channel** και μετέπειτα **Sci-Fi**, είναι Αμερικάνικο τηλεοπτικό κανάλι, το οποίο ασχολείται με την επιστημονική φαντασία, την φαντασία, τις ταινίες τρόμου και την πάλη. Ξεκίνησε στις 24 Σεπτεμβρίου του 1992, και ανήκει ιδιοκτησιακά στην *NBCUniversal Cable Entertainment Group* η οποία επιβλέπει τα καλωδιακά τηλεοπτικά κανάλια της πολυεθνικής NBCUniversal η οποία ανήκει στην *Comcast*. Από τις 16 Μαρτίου 2009 εκπέμπει με το σημερινό του όνομα ως *Syfy*.

## Λογότυπα

## Εξωτερικοί σύνδεσμοι
*Επίσημη ιστοσελίδα
*
*Sci Fi charts its course for future, *[[Los Angeles Times]]* - Interview with Dave Howe

Κατηγορία:Αμερικάνικοι τηλεοπτικοί σταθμοί
Κατηγορία:Δορυφορικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
Σάκης Μανιάτης

Ο **Σάκης Μανιάτης** είναι Έλληνας σκηνοθέτης, παραγωγός και διευθυντής φωτογραφίας.

## Βιογραφία
Γεννήθηκε στη Μεσσήνη Μεσσηνίας στις 16 Δεκεμβρίου 1944. 

Προχώρησε σε σπουδές κινηματογράφου και θεάτρου. Εργάστηκε ως διευθυντής φωτογραφίας και – συχνά – μοντέρ των Βούλγαρη, Γλυκοφρύδη, Κακογιάννη, Κοκκινόπουλο, Κούνδουρο, Σταμπουλόπουλο, Τάσιο, Τορνέ, Φέρρη, Ντάνιελ Μπερτολίνο, Μαρτίν ντε Μπαρσί, Κολέτ Τζιντού, Κλάους Σάλγκε κ.ά. καθώς και όλων των ταινιών του Μίμη Κουγιουμτζή για το Θέατρο Τέχνης «Κάρολος Κουν» και τον Κ. Κουν.

Σε φωτισμούς στο θέατρο έχει συνεργαστεί με τους: Αντωνίου, Γαβριηλίδη, Κακογιάννη, Κοκκίνου, Κοτσίκο, Κούνδουρο, Ληναίο, Μόρτζο, Σκούρτη, Χαραλάμπους κ.ά.

## Βραβεία και διακρίσεις
Έχει βραβευτεί ως σκηνοθέτης, διευθυντής φωτογραφίας, μοντέρ και παραγωγός για τις ταινίες "Μέγαρα", "Μάνη", "Πριν από την παράσταση" και "Νίκος Καζαντζάκης".

Το 1975, στο 16ο Φεστιβάλ Κινηματογράφου Θεσσαλονίκης, τιμήθηκε με ειδική μνεία για το θέμα της ταινίας του *Η Μάνη***','' ενώ το 1981, στο [[Φεστιβάλ Κινηματογράφου Θεσσαλονίκης 1981|22ο Φεστιβάλ]], έλαβε διάκριση ειδικών επιτεύξεων για φωτογραφία του στην ταινία ''Πριν από την παράσταση''<span data-darkreader-inline-color="" data-darkreader-inline-bgcolor=""> του </span>[[Μίμης Κουγιουμτζής|Μίμη Κουγιουμτζή]]******'.

## Παραπομπές

## Εξωτερικοί σύνδεσμοι
*Σάκης Μανιάτης, ιστοσελίδα στο IMDb. 

Κατηγορία:Έλληνες σκηνοθέτες
Κατηγορία:Έλληνες παραγωγοί ταινιών
Πανελλήνιο πρωτάθλημα ράγκμπι σέβενς

Το **Πανελλήνιο Πρωτάθλημα [[ράγκμπι σέβενς]]** ξεκίνησε το 2007 και διεξάγεται από την Ελληνική Ομοσπονδία Ράγκμπι.

Το 2014 έγινε ανάκληση της ειδικής αθλητικής αναγνώρισης από τη Γενική Γραμματεία Αθλητισμού, ενώ την ευθύνη για το άθλημα στη χώρα ανέλαβε η Ομοσπονδία Χειροσφαιρίσεως Ελλάδος. Τον Μάιο του 2023 ανακλήθηκε η ανάθεση στην Ο.Χ.Ε. και αναγνωρίστηκε εκ νέου ως αυτόνομη η Ελληνική Ομοσπονδία Ράγκμπι λαμβάνοντας ειδική αθλητική αναγνώριση.

Μετά την εκ νέου αναγνώριση της Ελληνικής Ομοσπονδίας Ράγκμπι, αυτή προκήρυξε πρωταθλήματα για την αγωνιστική περίοδο 2023–2024, μεταξύ των οποίων και πρωταθλήματα ράγκμπι σέβενς ανδρών και γυναικών που ξεκίνησαν τον Φεβρουάριο του 2024.

## Πρωταθλητές
### Άνδρες

### Γυναίκες

## Διοργανώσεις
### 2007–2008
Την περίοδο 2007-2008 Πρωταθλητές αναδείχθηκαν οι Σπρίνγκμποκς Αττικής (Αttica Springboks RFC).

### 2008–2009
Την περίοδο 2008-2009 Πρωταθλητές αναδείχθηκαν οι Κολοσσοί Ρόδου.
(Διεξήχθησαν δύο τουρνουά, στο Δομοκό και στη Νίκαια).

### 2009–2010
Την περίοδο 2009-2010 Πρωταθλητές αναδείχθηκαν οι Athens Rugby.

(Διεξήχθη ένα τουρνουά, την 30 Μαΐου 2010 στο Αιγάλεω). 

#### Αποτελέσματα προκριματικής φάσης
* Α/Α Αγώνα Ομάδες Αποτέλεσμα
# Athens – Spartans: 14–12
# Attica – Lions (B’): 12–5
# Lions – Athens: 5–19
# Spartans – Lions: (B’) 31–7
# Attica – Lions: 0–40
# Athens – Lions: (B’) 33–0
# Attica – Spartans: 7–5
# Lions (B’) – Lions: 0–27
# Athens – Attica: 50–0
# Spartans – Lions: 5–7

#### Βαθμολογία προκριματικής φάσης
* Θέση Ομάδα Βαθμοί
# Athens 12
# Lions 9
# Attica 6
# Spartans 3
# Lions (B’) 0

#### Ημιτελικοί
# Athens – Spartans: 5–0
# Lions – Attica: 19–12

#### Μικρός τελικός
Attica – Spartans: 17–12

#### Τελικός
Athens – Lions: 24–12

#### Τελική κατάταξη
* Θέση Ομάδα
# Athens
# Lions
# Attica
# Spartans
# Lions (B’)

### 2010–2011
Την περίοδο 2010–2011 Πρωταθλητές αναδείχθηκαν οι Αttica Springboks. Διεξήχθη ένα τουρνουά των τεσσάρων Αθηναϊκών ομάδων στο Αιγάλεω.

### 2023–2024
Τα πρωταθλήματα ράγκμπι σέβενς ξεκίνησαν με την πρώτη αγωνιστική του τουρνουά στις 17 και 18 Φεβρουαρίου 2024 στο αθλητικό κέντρο Χαϊδαρίου (ΚΕΒΟΠ). 

## Παραπομπές


Κατηγορία:Ράγκμπι γιούνιον στην Ελλάδα
Ραγκμπι
Λουδοβίκος Βίκτωρ της Αυστρίας

Ο **Λουδοβίκος Βίκτωρ** (γερμ. *Ludwig Viktor von Österreich*, 15 Μαΐου 1842 - 18 Ιανουαρίου 1919) από τον Οίκο των Αψβούργων-Λωρραίνης, ήταν αρχιδούκας της Αυστρίας και ο νεότερος αδελφός του Φραγκίσκου Ιωσήφ της Αυστρίας και του Μαξιμιλιανού του Μεξικού. 

## Βιογραφία

Ο *Λουδοβίκος Βίκτωρ Ιωσήφ Αντώνιος* γεννήθηκε στις 15 Μαΐου 1842 στο Ανάκτορο Χόφμπουργκ στη Βιέννη. Ήταν ο πέμπτος (επιζήσας) γιος και το πέμπτο (επιζήσαν) παιδί του Φραγκίσκου Καρόλου της Αυστρίας και της Σοφίας της Βαυαρίας. 

Κατά τη διάρκεια της Επανάστασης του 1848 και της Εξέγερσης της Βιέννης τον Οκτώβριο του ίδιου έτους, αναγκάστηκε να καταφύγει με την οικογένειά του στο Ίννσμπρουκ και έπειτα στο Όλομοουτς. 

Από μικρός ήταν το χαϊδεμένο παιδί της οικογένειας και δεν είχε κρύψει το γεγονός ότι ήταν ομοφυλόφιλος, κάτι που είχε εξοργίσει τον μεγαλύτερο αδελφό του, Φραγκίσκο Ιωσήφ, ο οποίος υπήρξε πολύ συντηρητικών αρχών. Αρχικά, επεδίωξε καριέρα ως στρατιωτικός όπως συνηθιζόταν στους αδελφούς των ηγεμόνων, αλλά δεν είχε καμία πρόθεση να εμπλακεί στον κόσμο της πολιτικής.αριστερά|thumb|250px|Η αυτοκρατορική οικογένεια περί το 1860: οι τέσσερεις αδελφοί Κάρολος Λουδοβίκος, Φραγκίσκος Ιωσήφ, Μαξιμιλιανός, και Λουδοβίκος Βίκτωρ.Η μητέρα του, Σοφία, επιχείρησε ανεπιτυχώς να τον παντρέψει με τη Σοφία Καρλόττα εν Βαυαρία, νεότερη αδελφή της αυτοκράτειρας Ελισάβετ και πρώτη του εξαδέλφη, αλλά αυτός αρνήθηκε. Το ίδιο συνέβη και με την Ισαβέλλα της Βραζιλίας. Αντίθετα, προτίμησε να παραμείνει σε όλη του τη ζωή εργένης. 

Μετά από ένα δημόσιο σκάνδαλο στα Δημόσια Λουτρά της Βιέννης όπου κάποιος τον χαστούκισε, ο Φραγκίσκος Ιωσήφ του απαγόρευσε να μείνει στην Βιέννη λόγω της ομοφυλοφιλίας του. Εγκαταστάθηκε τελικά στο Ανάκτορο Κλέσσχαϊμ στο Σάλτσμπουργκ, όπου παρέμεινε στο υπόλοιπο της ζωής του κάνοντας φιλανθρωπικά έργα και συλλέγοντας έργα τέχνης. 

Πέθανε στο Σάλτσμπουργκ το 1919 σε ηλικία 76 ετών και ενταφιάστηκε στο κοιμητήριο Ζήτσενχαϊμ.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κατηγορία:ΛΟΑΤ Χριστιανοί
Χαρυάνα

Η **Χαρυάνα** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο τμήμα της χώρας. Η συνολική της έκταση είναι περίπου 44.212 τ.χλμ., ενώ ο πληθυσμός της περίπου 21.083.000. Πρωτεύουσά της είναι από κοινού με της Πολιτείας Παντζάμπ η πόλη Τσαντίγκαρ.

Η Ομόσπονδη Πολιτεία Χαρυάνα ιδρύθηκε το 1966 με την απόσχιση πέντε νότιων νομών της Πολιτείας Παντζάμπ.

## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Εξωτερικοί σύνδεσμοι

* Haryana Government Website
* Haryana News
* Haryana Website

Κατηγορία:Ομόσπονδες Πολιτείες Ινδίας
Χιμάτσαλ Πραντές

Η **Χιμάτσαλ Πραντές** είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο βόρειο τμήμα της χώρας. Η συνολική της έκταση είναι περίπου 55.780 τ.χλμ., ενώ ο πληθυσμός της (το 2001) ήταν περίπου 6.078.000. Πρωτεύουσά της είναι η πόλη Σίμλα.

Η Ομόσπονδη Πολιτεία Χιμάτσαλ Πραντές ιδρύθηκε το 1971 με την απόσχιση ανατολικού τμημάτος της Πολιτείας Παντζάμπ.

## Παραπομπές


## Πηγές
* "Stateman΄s Year-Book 1987-88" σελ.657-658.
* "Εγκυκλοπαίδεια Πάπυρος Λαρούς Μπριτάννικα".

## Βιβλιογραφία
* 
* 
* 
* 
* 
* 
* Statistics and Data, Planning Department, Government of Himachal Pradesh

## Εξωτερικοί σύνδεσμοι

*  Official website of Himachal Pradesh Government
* Himachal Pradesh Census 2001
* Himachal tourism department Co.
*  Himachal: God's Own Home
*  Building the Modern Himachali Community
* Himachal Tourism Website
* Himachal Pradesh Development Report
* Himachal NGO
* Wooden Temples in Himachal Pradesh
*  Himachal Month/Day in USA
* Birds of Himachal Pradesh
* Butterflies of Himachal Pradesh
* Landscapes of Himachal Pradesh

Κατηγορία:Ομόσπονδες Πολιτείες Ινδίας
Μαύρο Φάντασμα

Το **Μαύρο Φάντασμα** είναι ένας φανταστικός χαρακτήρας που ανήκει στο Mickey Mouse Universe. Στα αγγλικά το όνομά του είναι **The Phantom Blot** (δηλαδή «Φάντασμα Κηλίδα»). Πήρε αυτό το όνομα εξαιτίας της υπογραφής που αφήνει στα γράμματα του, η οποία είναι μία κηλίδα από μαύρο μελάνι. Θεωρείται ο πιο πονηρός «κακός» ολόκληρου του Disney Universe καθώς η δράση του ξεπερνά τα σύνορα του Μίκυ Σίτυ και τον φέρνει μέχρι την Λιμνούπολη, όπου πολλές φορές έχει αναμετρηθεί με τον Σκρουτζ Μακ Ντακ. Η νέμεση του είναι ο δαιμόνιος ντετέκτιβ Μίκυ Μάους.

## Δημιουργία
Έκανε την πρώτη του εμφάνιση στην ιστορία Mickey Mouse Outwits The Phantom Blot, του Φλόιντ Γκόντφρεντσον ο οποίος θεωρείται ο σημαντικότερος σχεδιαστής του Mickey Mouse Universe (Ο Καρλ Μπαρκς είναι ο σημαντικότερος σχεδιαστής του Duck Universe). Στην ιστορία αυτή ένας εγκληματίας κλέβει συγκεκριμένες κάμερες τις οποίες στην συνέχεια σπάει. Ο Επιθεωρητής Ο' Χάρα αναφέρει πως το Φάντασμα είναι ο εξυπνότερος αντίπαλος που έχουν ποτέ αντιμετωπίσει ενώ αντίθετα ο ντετέκτιβ Κάσεϋ πιστεύει πως είναι τρελός. Η ιστορία θυμίζει πολύ την περιπέτεια του Σέρλοκ Χολμς «Η περιπέτεια των έξι προτομών του Ναπολέοντα». Μέσα στη σύγχυσή της η αστυνομία καλεί αμέσως τον Μίκυ Μάους.

Κατηγορία:Disney (χαρακτήρες κόμικς)
Όθων Φραγκίσκος Ιωσήφ της Αυστρίας

Ο **Όθων Φραγκίσκος Ιωσήφ** (, 21 Απριλίου 1865 - 1 Νοεμβρίου 1906) του Οίκου των Αψβούργων-Λωρραίνης ήταν αρχιδούκας της Αυστρίας, βασιλικός πρίγκιπας της Ουγγαρίας και της Βοημίας.

## Βιογραφία
Ο *Όθων Φραγκίσκος Ιωσήφ Κάρολος Λουδοβίκος Μαρία* ήταν το δεύτερο παιδί και ο δεύτερος γιος του Καρόλου Λουδοβίκου της Αυστρίας και της Μαρίας Αννουντσιάτας των Δύο Σικελιών. Ήταν ανιψιός του Φραγκίσκου Ιωσήφ της Αυστρίας, αδελφός του Φραγκίσκου Φερδινάνδου της Αυστρίας και πατέρας του Καρόλου της Αυστρίας.

Νυμφεύτηκε τη Μαρία Ιωσηφίνα της Σαξονίας, αλλά στάθηκε άπιστος σύντροφος, αφού απέκτησε και εξώγαμα τέκνα. 

Αρρώστησε σοβαρά από σύφιλη δύο χρόνια πριν το τέλος του και αποσύρθηκε από τη δημόσια ζωή. Έζησε ένα χρόνο στην Αίγυπτο και επέστρεψε στην Αυστρία λίγους μήνες πριν αποβιώσει σε ηλικία 41 ετών.

## Οικογένεια
Νυμφεύτηκε το 1886 τη Μαρία Ιωσηφίνα των Βέττιν, κόρη του Γεωργίου της Σαξονίας, με την οποία απέκτησε δύο τέκνα:
* Κάρολος (1887 - 1922), ο τελευταίος Αυτοκράτορας της Αυστρο-Ουγγαρίας.
* Μαξιμιλιανός Ευγένιος (1895 - 1952), Αρχιδούκας της Αυστρίας.

Από την ερωμένη του Μαρί Σλάιντσερ είχε φυσικά τέκνα:
* (νόθος) Άλφρεντ Γιόζεφ φον Χόρτεναου (1892 - 1957), πατέρας της Ιζαμπέλ ντελ Πουέρτο (1921 - 2014), ηθοποιού.
* (νόθη) Χίλντεγκαρτ φον Χόρτεναου (1894 -;) στη Βιέννη.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Φερδινάνδος Κάρολος της Αυστρίας (1868-1915)

Ο **Φερδινάνδος Κάρολος** (γερμ. *Ferdinand Karl von Österreich*, Βιέννη, 27 Δεκεμβρίου 1868 - Μόναχο, 12 Μαρτίου 1915) από τον Οίκο των Αψβούργων-Λωρραίνης ήταν αρχιδούκας και στρατιωτικός της Αυστριακής Αυτοκρατορίας.

## Βιογραφία
Ο *Φερδινάνδος Κάρολος Λουδοβίκος Ιωσήφ Ιωάννης Μαρία* ήταν ο τρίτος γιος του Καρόλου Λουδοβίκου της Αυστρίας και της Μαρία Αννουντσιάτα των Δύο Σικελιών. 

Ήταν ακόμη νεότερος αδελφός του Φραγκίσκου Φερδινάνδου που δολοφονήθηκε στο Σαράγεβο (1914) και του Όθωνα, πατέρα του Καρόλου, τελευταίου αυτοκράτορα της Αυστροουγγαρίας, μεγαλύτερος αδελφός της Μαργαρίτας Σοφίας, Δούκισσας της Βυτεμβέργης, και ανιψιός του Φραγκίσκου Ιωσήφ της Αυστρίας. Μετά το θάνατο της μητέρας του (1873), ο πατέρας του παντρεύτηκε τη Μαρία Θηρεσία της Πορτογαλίας και απέκτησε δύο κόρες. 

Υπηρέτησε στον Αυστρουγγρικό Στρατό ως υποστράτηγος.

Πραγματοποίησε κρυφό μοργανατικό γάμο με την Μπέρτα Τσούμπερ (1879 - 1979) το 1909 παρά τη διαταγή του αυτοκράτορα Φραγκίσκου Ιωσήφ να διακόψει τις σχέσεις τους, αλλά του αποκάλυψε το γάμο το 1911. Ως εκ τούτου, εξορίστηκε από τον Αυτοκράτορα στο Τυρόλο και έπειτα από την απώλεια των βασιλικών και στρατιωτικών τίτλων του υιοθέτησε το όνομα "Φέρντιναντ Μπουργκ", εμπνευσμένος από το ψευδώνυμο που χρησιμοποιούσε για ινκόγκνιτο ταξίδια ο πατέρας του, και ζούσε στα ιδιόκτητα κάστρα Ρόζενσταϊν και Ρόττενσταϊν στο Νότιο Τυρόλο έχοντας διατηρήσει το επίδομα των 44,000 κορωνών. Του επετράπη η επιστροφή στη Βιέννη μονάχα για την κηδεία του αδελφού του, Φραγκίσκου Φερδινάνδου (1914).

Πέθανε σε ηλικία 46 ετών από φυματίωση το 1915 στο Μόναχο.

## Πρόγονοι





## Παραπομπές



Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Μπριτ ποπ

Η **Μπριτ ποπ** (αγγλ.: **Britpop**) είναι είδος της εναλλακτικής ροκ μουσικής. Εμφανίστηκε στο Ηνωμένο Βασίλειο, προερχόμενη από την ανεξάρτητη μουσική των αρχών της δεκαετίας του 1990, έχοντας ως βάση τα συγκροτήματα που επηρεάστηκαν από την Βρετανική ποπ μουσική της δεκαετίας του 1960 και του 1970, στην οποία ήταν έντονη η χρήση κιθάρας. Η μπριτ ποπ εμφανίστηκε κυρίως ως μια αντίδραση σε άλλα ανερχόμενα κινήματα μουσικής του τέλους της δεκαετίας του 1980, και κυρίως αυτού της γκραντζ στις Ηνωμένες Πολιτείες. Στο κίνημα της Μπριτ ποπ έδωσαν ώθηση Βρετανικά συγκροτήματα όπως οι Suede και Blur, τα οποία είχαν αναφορές στην κιθαριστική Βρετανική μουσική του παρελθόντος, με στίχους αναφερόμενους σε καθαρά Βρετανικά θέματα και ανησυχίες. Σε αυτά τα συγκροτήματα σύντομα θα προστεθούν και άλλα όπως οι Oasis, Pulp, Supergrass, Sleeper και Elastica.

Η μπριτ ποπ ήταν το μουσικό είδος που έφερε την εναλλακτική ροκ της Βρετανίας στο προσκήνιο, ενώ παράλληλα έγινε και η βάση για ένα ευρύτερο Βρετανικό πολιτιστικό κίνημα, το λεγόμενο *Cool Britannia*. Αν και τα πιο δημοφιλή συγκροτήματα κατάφεραν να κάνουν παγκόσμια επιτυχία, ιδίως στις Ηνωμένες Πολιτείες, το κίνημα υποχώρησε μέχρι το πέρας της δεκαετίας.

Συγκροτήματα που επηρεάστηκαν από την μουσική της μπριτ ποπ και χαρακτηρίστηκαν ως ποστ-μπριτ ποπ, όπως οι Travis, οι Stereophonics και οι Coldplay, ήταν μερικά από τα πιο επιτυχημένα των τελών της δεκαετίας του 1990 και των αρχών της δεκαετίας του 2000.

## Παραπομπές


## Εξωτερικοί σύνδεσμοι
* Άρθρο του Allmusic για την Μπριτ ποπ 
* Άρθρο του BBC για τα 10 χρόνια της Μπριτ Ποπ

Κατηγορία:Μουσικά είδη
Κατηγορία:Britpop
Κατηγορία:Εναλλακτική ροκ
Κατηγορία:Μουσική στο Ηνωμένο Βασίλειο
Πλήκτρα

thumb|right|250px|
**Πλήκτρα** (αγγλ. **keyboard** ή **keys**) ονομάζονται τα ηλεκτρόφωνα πληκτροφόρα μουσικά όργανα τα οποία παράγουν ήχο με τη χρήση μουσικού πληκτρολογίου. Τα πιο διαδεδομένα από αυτά διαθέτουν μηχανικές, ηλεκτρομηχανικές και ηλεκτρικές ιδιότητες, με πιο γνωστό το συνθεσάιζερ (αγγλ. synthesizer), ονομασία που προέρχεται από την αρχαία ελληνική λέξη "σύνθεσις", καθώς και το ηλεκτρικό αρμόνιο.

Τα πλήκτρα εξελίχτηκαν κυρίως κατά τον 20ό αιώνα, με ηλεκτρομηχανικά όργανα, όπως το *Ondes Matenot*. Αν και τα ίδια τα πλήκτρα αρχικά φτιάχνονταν με φυσικά υλικά όπως έβενο και ελεφαντόδοντο, αργότερα χρησιμοποιήθηκαν συνθετικά υλικά για να καλύψουν τα ξύλινα κλειδιά.

Έχει γίνει αρκετή προσπάθεια για την αντικατάσταση ενός ογκώδους οργάνου όπως είναι το πιάνο με κάτι μικρότερο και ελαφρύτερο. Το ηλεκτρικό πιάνο και ηλεκτρονικό πιάνο ήταν αρχικές προσπάθειες που, αν και υπήρξαν χρήσιμες ως όργανα αυτά καθαυτά, εντούτοις δεν μπόρεσαν να αναπαράγουν την χροιά στον ήχο του πιάνου. 

Μεγάλη εξέλιξη στον χώρο των συνθετών μουσικής (synthesizers) υπήρξε κατά τη δεκαετία του 1960, η οποία συνεχίζεται μέχρι και σήμερα.

## Εξωτερικοί σύνδεσμοι
* Τα πλήκτρα στην εποχή του MIDI.

Κατηγορία:Πληκτροφόρα μουσικά όργανα
Κατηγορία:Ηλεκτρόφωνα
Διαφορά δυναμικού (μονάδα μέτρησης)

Η διαφορά δυναμικού είναι πηλίκο ενέργειας προς τη μονάδα που υφίσταται επίδραση μέσα στο πεδίο που αναπτύσσεται η διαφορά δυναμικού. Έτσι, στο SI, έχουμε:
*Διαφορά δυναμικού σε Βαρυτικό πεδίο \ = \dfrac{\mbox{J}}{\mbox{kg}}
*Διαφορά δυναμικού σε Ηλεκτρικό πεδίο \ = \dfrac{\mbox{J}}{\mbox{C}}

Η Διαφορά του ηλεκτρικού δυναμικού, όταν το ηλεκτρικό πεδίο καναλίζεται μονοδιάστατα σε αγωγό ηλεκτρικού ρεύματος αντί να εκτείνεται στο χώρο, μετράται σε Βολτ. Ο ορισμός των μονάδων δε διαφέρει πρακτικά από το ηλεκτρικό πεδίο που εκτείνεται στο χώρο των τριών διαστάσεων.
Stereophonics

Οι **Stereophonics** είναι Ουαλικό ροκ συγκρότημα με εναλλακτικό ροκ και μπριτ ποπ ήχο, που δημιουργήθηκε το 1992. Έχουν κυκλοφορήσει επτά στούντιο άλμπουμ, πέντε εκ των οποίων έφτασαν στην κορυφή των Βρετανικών τσαρτς. Το 2005, το τραγούδι τους *Dakota*, έφτασε στην πρώτη θέση των σινγκλς στη Βρετανία.

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

* 

Κατηγορία:Συγκροτήματα της εναλλακτικής ροκ
Κατηγορία:Ουαλικά rock συγκροτήματα
The Smiths

Οι **The Smiths** ήταν Αγγλικό ροκ συγκρότημα που δημιουργήθηκε στο Μάντσεστερ το 1982. Βασισμένο στο δίδυμο του Morrissey (φωνητικά) και του Τζόνυ Μαρρ (κιθάρα), που συνεργάζονταν στην σύνθεση των τραγουδιών με τον Morrissey να γράφει στίχους και τον Μαρρ μουσική, στο συγκρότημα ήταν μέλη και οι Άντι Ρουρκ (μπάσσο) και Μάικ Τζόις (ντραμς). Οι κριτικοί έχουν αποκαλέσει τους Smiths ως ένα από τα πιο σημαντικά Ποστ πανκ συγκροτήματα που βγήκαν από την ανεξάρτητη Βρετανική μουσική σκηνή τη δεκαετία του 1980.

Eίχαν υπογράψει με την ανεξάρτητη δισκογραφική εταιρεία *Rough Trade Records*, με την οποία κυκλοφόρησαν τέσσερα στούντιο άλμπουμ και πολλές συλλογές. Αν και είχαν περιορισμένη εμπορική επιτυχία εκτός του Ηνωμένου Βασιλείου όταν ήταν ακόμα ενωμένοι, και κανένα σινγκλ τους δεν έφτασε ποτέ πάνω από την θέση 10 στη χώρα τους, οι Smiths αργότερα απόκτησαν σημαντική απήχηση και να παρέμειναν αγαπημένο συγκρότημα για πολλούς, με σημαντική εμπορική επιτυχία. Οι Smiths διαλύθηκαν το 1987, εν μέσω διαφωνιών μεταξύ του Μορρισσέυ και του Μαρρ, ενώ από τότε έχουν απορρίψει αρκετές προτάσεις για επανένωσή τους.

Ο Άντι Ρουρκ απεβίωσε σε ηλικία 59 ετών στις 19 Μαΐου 2023.

## Δισκογραφία

## Παραπομπές


## Εξωτερικοί σύνδεσμοι

*The Smiths File Online 

Κατηγορία:Βρετανικά rock συγκροτήματα
Κατηγορία:Συγκροτήματα της εναλλακτικής ροκ
Κατηγορία:Νικητές NME Awards
CraveOnline

To **CraveOnline** είναι ένας αμερικάνικος ιστότοπος, ο οποιός ανήκει στην εταιρεία AtomicOnline.

## Ιστορία

Το CraveOnline.com προωθήκε στα τέλη του 2004
από τη δικτυακή εταιρεία Atomic Online. Στην αρχή, η ιστοσελίδα λειτουργούσε ως πύλη ψυχαγωγίας με συνδέσμους σε θυγατρικές ιστοσελίδες, ενώ σήμερα περιέχει βίντεο, καθώς και ενημέρωση. Διατηρεί επίσης ένα δίκτυο με ιστοσελίδες, όπως το ComingSoon.net, το Spiked Humor, το Sherdog, το Actiontrip, το MyAnimeList, το WrestleZone, το Hockey's Future, το HoopsVibe, και το DrinksMixer.

Το CraveOnline βρίσκεται στη κορυφή των 10,000 πιο επισκεπτόμενων ιστοσελίδων σύμφωνα με το Alexa (δημόσιος αναλυτής ιστοσελίδων), στη κορυφή των 5,000 σύμφωνα με το Compete και στη κορυφή των 1,000 ιστοσελίδων σύμφωνα με το Quantcast.. Αναφορά στο CraveOnline γίνεται και στο βιβλίο "The Man's Book: The Essential Guide for the Modern Man" (του Τόμας Φινκ), το οποίο κυκλοφόρησε το 2009, ως τη πιο επιλεγμένη ιστοσελίδα για άνδρες. Στην ιστοσελίδα είχε αναφερθεί και το AskMen.com, με τα λόγια "Το CraveOnline.com συνδυάζει τη ψυχαγωγία και άλλα ενδιαφέροντα. Εξαιρετικά άρθρα, εικόνες και άλλα τα οποία δεν θα θέλατε να χάσετε" (αγγ. *"CraveOnline.com  combines entertainment and other interests in one place. Great articles, nice pictures and other cool stuff that you won't want to miss."*)

Το CraveOnline ξαναπροωθήκε τον Απρίλιο του 2009, καθώς η ιστοσελίδα άρχισε να ξαναδημιουργείται από τον Απρίλιο του 2007. Πρόσφατα, δημιουργήθηκε μια καναδική εκδοχή της ιστοσελίδας.

## Δίκτυα της ιστοσελίδας

### Ταινίες και τηλεόραση

ComingSoon.net, DreadCentral, DVD File, FilmSchoolRejects, Movietimes, ShockTillYouDrop.com, SatanSpace, The Bad & Ugly, The Cinema Source, The Movie Insider & Wild About Movies.

### Χιούμορ

FMyLife & The Phat Phree.

### Μουσική

24HourHipHop, Better Propaganda, HipHopGalaxy, HipHopGame, Seek Lyrics, Songmeanings & Soundtrack.Net.

### Κομικς

OneManga, SaiyanIsland, Superhero Hype!, and WhiteNinjaComics.

### Κόσμος του θεάματος

Celebrity Crunch, EnergyFiend, Kicksaholic, NikeSkateBoarding, SneakerFiles, Tattoo Now, TechFresh, Car and Model FastFever, GTChannel, HINCity, Hot Import Nights, Night Shift Events, Uptowns & Tunerzine.

### Παιχνίδια

ActionTrip, CheatHappens, Game Revolution, GamerNode, MMOABC, Operation Sports, PS3Scene, PSP 3D, RPGamer, Siliconera, ThemePS3 ThemePSP, ThemeWii, ThemeXBOX360, Xbox-Scene & XBox360 Achievements.

### Βίντεο

Redbalcony & Spiked Humor.

### Αθλητισμός

FightHype, HFBoards, Impact Wrestling, JudoForums, JudoInfo, MaxHockey, MaxBoxing, StreetballTalk, VitalMX & Wrestlezone.

## Παραπομπές



## Εξωτερικοί σύνδεσμοι

*CraveOnline
*AtomicOnline

Κατηγορία:Ιστότοποι
Σογκουνάτο Καμακούρα

Το **σογκουνάτο Καμακούρα** (Ιαπωνικά: 鎌倉幕府, *Kamakura bakufu*) ήταν ένα είδος στρατιωτικής δικτατορίας που επέβαλαν στην Ιαπωνία οι Σόγκουν από το 1185 (επισήμως από το 1192) έως το 1333 (περίοδος Καμακούρα). Ιδρυτής του ήταν ο Γιοριτόμο, αρχηγός της φατρίας Μιναμότο. Ο Γιοριτόμο, ο οποίος είχε αποκτήσει μεγάλη εξουσία μετά την εξόντωση της φατρίας Τάιρα, λαμβάνοντας από τον αυτοκράτορα τον τίτλο του Σέι-ι-τάι-σόγκουν, επέλεξε την Καμακούρα στη Χονσού για να εγκαταστήσει την κυβέρνησή του.

Μετά τον θάνατο του Γιοριτόμο, αν και οι Σόγκουν συνέχισαν αρχικά να προέρχονται από τους Μιναμότο, την πραγματική εξουσία πήρε στα χέρια της η οικογένεια της χήρας του Γιοριτόμο, της Μασάκο Χότζο, που είχε την αντιβασιλεία μετά το θάνατο του Γιοριτόμο. Οι Χότζο κατάφεραν να διατηρήσουν την εξουσία για 135 έτη. 

Το 1221 ο Αυτοκράτορας Γκο Τόμπα προσπάθησε ανεπιτυχώς να κερδίσει ξανά την εξουσία, με την λεγόμενη εξέγερση Τζοκίου.
Το 1274 και το 1281 οι Μογγόλοι του Κουμπλάι Χαν επιχείρησαν να εισβάλουν στην Ιαπωνία και ήρθαν σε σύγκρουση με το σογκουνάτο Καμακούρα. Οι Μογγόλοι, που αντιμετώπισαν και πολλές δυσκολίες με δυνατούς ανέμους που έπνεαν στην περιοχή (τους λεγόμενους *[[Καμικάζε]]*), αποκρούστηκαν επιτυχώς από τους Σαμουράι του σογκουνάτου. Το σογκουνάτο όμως έχασε μεγάλη από την δύναμή του με τους πολέμους αυτούς. Το 1331 ο αυτοκράτορας Γκο Ντάιγκο επιχείρησε μια νέα σύγκρουση με το σογκουνάτο Καμακούρα, η οποία όμως αποκρούστηκε από τον Τακαούτζι Ασικάγκα. Όμως, το 1333, ο Τακαούτζι Ασικάγκα επαναστάτησε και συμμάχησε με τον αυτοκράτορα. Τότε νίκησε το σογκουνάτο Καμακούρα και στη θέση του εγκατέστησε το σογκουνάτο Ασικάγκα.

## Σχετική Βιβλιογραφία
* Mass, Jeffrey P. *The Kamakura bakufu : a study in documents*. Stanford: Stanford University Press, 1976.
* Mass, Jeffrey P. *Warrior government in early medieval Japan : a study of the Kamakura Bakufu, shugo and jitō* New Haven: Yale University Press, 1974.
* Ōyama Kyōhei. *Kamakura bakufu* 鎌倉幕府. Tokyo: Shōgakkan 小学館, 1974.

## Δείτε επίσης
*Ιαπωνική ιστορία
*Σόγκουν
*Σαμουράι

 

Κατηγορία:Ιστορία της Ιαπωνίας
Πίτσμπεργκ

Το **Πίτσμπεργκ**, γνωστό ακόμη και ως **Πίτσμπουργκ** ή **Πιτσβούργο** (αγγλ. Pittsburgh), είναι η δεύτερη μεγαλύτερη πόλη στην Αμερικανική πολιτεία Πενσυλβάνια και η έδρα της κομητείας Αλεγκέινι. Είναι η μεγαλύτερη πόλη που βρίσκεται στα Απαλλάχια Όρη και αποτελεί την 27η μεγαλύτερη αστική περιοχή στις Ηνωμένες Πολιτείες. Ο πληθυσμός του Πίτσμπεργκ, ανέρχεται περίπου σε 311.647 κατοίκους (65η στις ΗΠΑ), ενώ ο πληθυσμός της μητροπολιτικής περιοχής των 7 κομητειών σε 2.362.453 κατοίκους.

Το Πίτσμπεργκ βρίσκεται στα νοτιοδυτικά της Πενσυλβάνια, κτισμένο στη συμβολή των ποταμών Αλεγκέινι, Μονονγκαχίλα και Οχάιο. 

Η πόλη είναι γνωστή ως «η Πόλη του Χάλυβα» («the Steel City») για τις πάνω από τριακόσιες επιχειρήσεις που σχετίζονται με τη χαλυβουργία, και ως «Πόλη των Γεφυρών» για τις 446 γέφυρές της.

## Δημογραφικά στοιχεία
Στην απογραφή του 2010, στο Πίτσμπεργκ κατοικούσαν 305.704 άτομα, μείωση κατά 8,6% από το 2000. Το 66,0% του πληθυσμού ήταν Λευκοί, 25,8% Μαύροι ή Αφροαμερικάνοι, 0,2% Ινδιάνοι και Ιθαγενής της Αλάσκας, 4,4% Ασιάτες, 0,3% άλλοι, και 2,3% μικτοί. Το 2,3% του πληθυσμού του Πίτσμπεργκ ήταν ισπανικής ή λατινοαμερικανικής καταγωγής οποιασδήποτε φυλής. Οι μη ισπανόφωνοι λευκοί ήταν το 64,8% του πληθυσμού το 2010, σε σύγκριση με 78,7% το 1970.

## Δήμαρχος
Δήμαρχος τελεί ο Δημοκρατικός Κόρι Ο' Κόνορ από τις 5 Ιανουαρίου 2026.

## Πανοραμική άποψη

## Φωτοθήκη

Αρχείο:Pittsburgh view-from-incline sm.jpg|Η θέα του κέντρου της πόλης Πίτσμπεργκ απο την κορυφή του υψώματος Ουάσινγκτον
Αρχείο:Pittsburgh skyline 2015 from Mount Washington.jpg|Η άποψη του κέντρου του Πίτσμπεργκ
Αρχείο:Pittsburgh City-County Building.jpg|Το κομητειακό μέγαρο της Κομητείας Αλεγκέινι
Αρχείο:Steel Plaza Subway Station.JPG|Ο σταθμός "Steel Plaza" του μετρό του Πίτσμπεργκ
Αρχείο:Pedro goes to Pittsburgh.jpg|Το στάδιο "PNC Park"
Αρχείο:CMU from 36th floor.jpg


## Εξωτερικοί σύνδεσμοι

* City of Pittsburgh Government
* Pittsburgh Convention and Visitors Bureau - Tourism
* Historic Pittsburgh Maps Collection
* PittsburghTODAY Regional benchmarks and statistics

## Παραπομπές



Πιτσμπεργκ
Κατηγορία:Έδρες κομητειών της Πενσυλβάνια
Nielsen Media Research

Το **Nielsen Media Research** (**NMR**) είναι αμερικάνικο μέσο ενημέρωσης στη σφαίρα του κινηματογράφου, της τηλεόρασης, του ραδιόφωνου, του θεάτρου και των εφημερίδων. Η έδρα της εταιρίας βρίσκεται στη Νέα Υόρκη, με γραφεία και στο Σικάγο.

## Εξωτερικοί σύνδεσμοι

*'The Nielsen Company' formerly known as VNU Group B.V.
*Designated Market Area
*Nielsen Media Research
*The Nielsen Company
*VNU Group bv 

Κατηγορία:Επικοινωνίες στις Ηνωμένες Πολιτείες
Moby

Ο **Moby** (*Richard Melville Hall*, 11 Σεπτεμβρίου 1965) είναι Αμερικανός DJ, τραγουδιστής, τραγουδοποιός και μουσικός. Το πραγματικό του όνομα είναι **Ρίτσαρντ Μέλβιλ Χολ**, ενώ το ψευδώνυμο *Moby* οφείλεται στον Χέρμαν Μέλβιλ, τον συγγραφέα του «*[[Μόμπι Ντικ]]*».

Ο Moby τραγουδάει και παίζει πλήκτρα, κιθάρα, μπάσο και ντραμς. Σημείωσε επιτυχία στην ambient μουσική σκηνή και οχτώ σινγκλς του κατάφεραν να μπουν στο τοπ-40 των Βρετανικών τσαρτς, στη δεκαετία του 1990.

## Play
Το 1999 κυκλοφόρησε το άλμπουμ *Play*, το οποίο ήταν ένα μείγμα chill-out, ambient και ηλεκτρονικής μουσικής. Ξεχώρισαν οχτώ σινγκλς, με δημοφιλέστερα τα *Porcelain*, *Natural Blues* και *Why Does My Heart Feel So Bad?*. Το *Play* έγινε ένα εμπορικό και πολιτιστικό φαινόμενο, πουλώντας πάνω από 10 εκατομμύρια αντίτυπα σε όλο τον κόσμο. Μέχρι σήμερα είναι το ηλεκτρονικό άλμπουμ με τις περισσότερες πωλήσεις που κυκλοφόρησε ποτέ. Τα δεκαοκτώ τραγούδια του είχαν μια άνευ προηγουμένου ζήτηση για σάουντρακ σε ταινίες και για εμπορικές διαφημίσεις.

## Δισκογραφία
* 1992 - *Moby*
* 1993 - *Ambient*
* 1994 - *Everything Is Wrong*
* 1996 - *Animal Rights*
* 1999 - *Play*
* 2002 - *18*
* 2005 - *Hotel*
* 2008 - *Last Night*
* 2009 - *Wait for Me*
* 2011 - *Destroyed*
* 2013 - *Innocents*
* 2016 - *Long Ambients 1: Calm. Sleep.*
* 2016 - *These Systems Are Failing*
* 2017 - *More Fast Songs About the Apocalypse*
* 2018 - *Everything Was Beautiful, and Nothing Hurt*
* 2019 - *Long Ambients 2*
* 2020 - *All Visible Objects*
* 2020 - *Live Ambients – Improvised Recordings Vol. 1*
* 2021 - *Reprise*
* 2023 - *Ambient 23*
* 2023 - *Resound NYC*
* 2024 - *Always Centered at Night*

## Σημειώσεις παραπομπές


## Εξωτερικοί σύνδεσμοι

*Επίσημη σελίδα

Κατηγορία:Αμερικανοί τραγουδιστές
Καρπός

Ο **καρπός** (λατ.: *fructus*) στη βοτανική θεωρείται το σύνολο των ιστών του θηλυκού – και των γύρω από αυτό μερών του – άνθους, οι οποίοι συμμετέχουν σε όλες εκείνες τις διεργασίες που συμβαίνουν στις σπερματικές βλάστες, κατά τα διάφορα στάδια αναπτύξεώς τους, μετά τη γονιμοποίηση ή και χωρίς αυτή.
[μικρογραφία|350x350εσ|εναλλ.=|Διάγραμμα τυπικής ράγας [Σταφύλι|σταφυλιού: **1. **Σπόρος **2. **Περικάρπιο [**2a. **Εξωκάρπιο **2b. **Μεσοκάρπιο **2c. **Ενδοκάρπιο] **3.4. **Αγγειώδεις δεσμίδες **5.** Επιδερμίδα]]
[μικρογραφία|350x350px|Τυπικό διάγραμμα [Κάρυο (βοτανική)|καρύου. Διάκριση μεταξύ σπόρου και καρπού.|εναλλ.=]]

## Σχηματισμός καρπού
Η ανάπτυξη του καρπού αρχίζει μετά τη γονιμοποίηση. Στα αγγειόσπερμα συντελείται διπλή γονιμοποίηση, δηλαδή γονιμοποίηση του ωοκυττάρου και των πολικών πυρήνων, και παράγονται το διπλοειδές ζυγωτό, το οποίο εξελίσσεται και δίνει το διπλοειδές έμβρυο, και το πολυπλοειδές ενδοσπέρμιο. Εκτός όμως από τις γονιμοποιημένες σπερματικές βλάστες, οι οποίες θα δώσουν τα σπέρματα και το ενδοσπέρμιο, στον σχηματισμό του καρπού λαμβάνουν μέρος και άλλοι ιστοί της ωοθήκης και της ανθοδόχης του άνθους. 

Ο καρπός είναι μια δομή των φυτών που περιέχει τους σπόρους τους. Το περικάρπιο μπορεί να είναι σαρκώδες (όπως στις ράγες ή τις δρύπες).

## Συμβολή καρπού
Ο καρπός συμβάλλει:
# Στην προστασία των αναπτυσσόμενων σπερμάτων
# Στη διευκόλυνση της απελευθέρωσης των ώριμων σπερμάτων
# Στη διασπορά των ώριμων σπερμάτων
# Στη λίπανση του εδάφους μετά τη σήψη

## Ταξινόμηση καρπών
Οι καρποί, αναλόγως της προέλευσής τους, του αριθμού δηλαδή των ανθέων και των υπέρων από τους οποίους προέρχονται, κατατάσσονται σε τρεις μεγάλες ομάδες (με τις γαλλικές ονομασίες στην παρένθεση):
#*Απλοί καρποί* *(simples)*, προέρχονται από ένα άνθος με έναν ύπερο.
#*Σύνθετοι καρποί* *(multiples)*, προέρχονται από ένα άνθος με πολλούς υπέρους.
#*Αθροιστικοί καρποί* *(aggrégés)*, προέρχονται από πολλά άνθη με πολλούς υπέρους (ένας ύπερος σε κάθε άνθος).

Αναλόγως των χαρακτηριστικών τους, μπορεί να είναι ξηροί ή σαρκώδεις, διαρρηκτοί ή αδιάρρηκτοι, με ένα ή περισσότερα σπέρματα.

Αναλυτικά, η ταξινόμηση των καρπών και οι χαρακτηριστικοί φυτικοί εκπρόσωποί τους, έχουν ως εξής:

## Σημειώσεις

* Στα Αγγλικά, οι έννοιες των «*aggregate*» και «*multiple*» καρπών αντιστρέφονται, έτσι ώστε οι *aggregate* καρποί να είναι αυτοί που προκύπτουν από ένα άνθος με πολλούς υπέρους. Η διαφορά αυτή στις έννοιες οφείλεται σε μια αντιστροφή στην ορολογία από τον Άγγλο βοτανολόγο John Lindley, την οποία ακολουθούν οι περισσότεροι συγγραφείς της αγγλικής γλώσσας. 

## Δείτε επίσης
* Φρούτα – αφορά στον διατροφικό όρο των εδώδιμων καρπών δέντρων και θάμνων.

## Πηγές


## Εξωτερικοί σύνδεσμοι

* Γεωπονικό Πανεπιστήμιο Αθηνών. «Άνθος–Σπέρμα–Καρπός» (pdf) . *eclass aua.gr*. σελ. 35.
* Bioimages. «Διασπορά καρπών και σπόρων». (στα αγγλικά). bioimages.vanderbilt.edu


Κατηγορία:Μορφολογία φυτών
Κατηγορία:Βοτανική
Φωτεινή Πιπιλή

Η **Φωτεινή Πιπιλή** (ψευδώνυμο **Φωτεινή Ανδρέου**, Αθήνα, 7 Φεβρουαρίου 1950) είναι Ελληνίδα πολιτικός, δημοσιογράφος και σύμβουλος επικοινωνίας.

## Βιογραφία
Γεννήθηκε στς 7 Φεβρουαρίου του 1950 στην Αθήνα. Θείος της ήταν ο στρατηγός και αρχηγός ΓΕΕΘΑ Ιωάννης Πιπιλής. Σπούδασε στη Νομική Σχολή του Πανεπιστημίου της Θεσσαλονίκης. Υπήρξε η πρώτη γυναίκα ρεπόρτερ στην ελληνική τηλεόραση (1973). Με το όνομα Φωτεινή Ανδρέου παρουσίαζε το 1972-73 ρεπορτάζ στην δημοσιογραφική εκπομπή της ΥΕΝΕΔ *Σήμερα*. Έχει παρουσιάσει πολλές τηλεοπτικές εκπομπές στη δημόσια, ιδιωτική τηλεόραση και έχει διατελέσει αρχισυντάκτρια δελτίου ειδήσεων στην ΕΡΤ. Παράλληλα με την τηλεοπτική της καριέρα, συμμετείχε ενεργά στο Γυναικείο Κίνημα. Έχει συνεργαστεί με εφημερίδες και περιοδικά, ενώ πολύχρονη είναι η καθημερινή ραδιοφωνική παρουσία της στους ραδιοφωνικούς σταθμούς «Αντέννα», «Πλάνετ». 

Έχει τιμηθεί με το βραβείο Μπότση για το καλύτερο τηλεοπτικό ρεπορτάζ και δύο φορές από τον Σύνδεσμο για τα Δικαιώματα της Γυναίκας με τη «Χρυσή Πένα». Τον Ιούνιο του 2002 ορίστηκε μέλος του διοικητικού συμβουλίου της Εταιρείας Ενοποίησης Αρχαιολογικών Χώρων αρμόδια για θέματα επικοινωνίας.

Από το 1986 ως το 1994 υπήρξε μέλος του δημοτικού συμβουλίου της Αθήνας. 

Στις εκλογές του 2007, του 2009, στις διπλές εκλογές του 2012, καθώς και σε αυτές του 2019 και του Μαΐου του 2023 εξελέγη βουλευτής με τη Νέα Δημοκρατία στην Α΄ Αθηνών.

## Παραπομπές


## Πηγές
* 

Κατηγορία:Ελληνίδες δημοσιογράφοι
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Αθηνών
Κατηγορία:Δήμαρχοι Αθηναίων
Κατηγορία:Ελληνίδες τηλεπαρουσιάστριες
Μάχη στο όρος Σκορόβας

Η **μάχη στο όρος Σκορόβας** πραγματοποιήθηκε το 88 π.Χ. ανάμεσα στο Βασίλειο του Πόντου και το Βασίλειο της Βιθυνίας, συμμάχου της Ρώμης στο όρος Σκορόβας κατά τον Πρώτο Μιθριδατικό Πόλεμο. Ο μιθριδατικός στρατός αναδείχτηκε νικητής.

Μετά τη νικηφόρα για τον Μιθριδάτη ΣΤ' Ευπάτορα μάχη του ποταμού Αμνία, ο στρατός του υπό τους αδελφούς στρατηγούς Αρχέλαο και Νεοπτόλεμο διέσχισε το όρος Σκορόβα (μια κορυφή του παφλαγονικού Ολύμπου, ίσως το σημερινό Beinder Dagh στην Τουρκία), εισβάλλοντας στην ανατολική Βιθυνία. Εκεί σώμα μόλις 100 Σαρματών συμμάχων ιππέων του μιθριδατικού στρατού συνάντησε 800 ιππείς του στρατού του βασιλιά της Βιθυνίας Νικομήδη, ο οποίος είχε ήδη υποχωρήσει, μετά τη μάχη στον Αμνία. Οι Σαρμάτες έτρεψαν σε φυγή τους Βιθύνιους ιππείς και ο στρατός των τελευταίων υποχώρησε εκ νέου, για να ενωθεί με τις δυνάμεις του Ρωμαίου στρατηγού Κάσσιου.

## Παραπομπές


## Πηγές
* *[http://books.google.gr/books?id=3yUkzNLiY4oC&lpg=PA146&dq=scorobas&pg=PA146#v=onepage&q&f=false The Cambridge Αncient Ηistory]* (επιμ. J. A. Crook, John Boardman, Andrew Lintott, Elizabeth Rawson), τ.IX, σ.146, Cambridge University Press, 1982. ISBN 0-521-25603-8.

Κατηγορία:Μάχες ποντιακού στρατού
Κατηγορία:Μάχες ρωμαϊκού στρατού
Κατηγορία:Μάχες ελληνιστικής περιόδου
Κατηγορία:Μάχες του Πρώτου Μιθριδατικού Πολέμου
Στανίσλαφ Α΄ της Μασοβίας

Ο **Στανίσλαφ Α' της Μασοβίας** (*Stanisław Mazowiecki*, 17 Μαΐου 1500 – 8 Αυγούστου 1524) ήταν  Πολωνός Δούκας της Μασοβίας. Ήταν γιος του Κονράντ Γ'. Διοίκησε το Δουκάτο από το 1518 έως και το θάνατό του το 1524.
Ο **Στανισλάφ**, πολων. Stanisław (17 Μαΐου 1501 - 8 αυγούστου 1524) από τον Οίκο των Πιαστ ήταν δούκας περιοχών της Μαζοβίας: Βαρσοβίας, Τσερσκ, Λιφ, Ζακρότσυμ & Νουρ (1503-2) μαζί με τον μικρότερο αδελφό του. 

## Βιογραφία
Ήταν ο πρωτότοκος γιος τού Κορράδου Γ΄ τού *ερυθρού* και της Άννας Ραντζίβιου, κόρης τού Μικαλόιους βοεβόδα τού Βίλνιους και μεγάλου Καγκελάριου της Λιθουανίας. 

Όταν απεβίωσε ο πατέρας του το 1503, ο Στανίσλαφ και ο μικρότερος αδελφός του Γιάνους Γ΄ κληρονόμησαν τις κτήσεις τους. Ως ανήλικου έμειναν υπό την επιτροπεία της μητέρας τους. Το μεγαλύτερο μέρος της Μαζοβίας (εκτός του Τσερσκ, που είχε ήδη δοθεί στον Κορράδο Γ΄ ως κληρονομικό φέουδο) ήταν υπό την απειλή τού βασιλιά της Πολωνίας ως το 1504, οπότε ο Αλέξανδρος της Πολωνίας εξέδωσε απόφαση, ότι οι νέοι πρίγκιπες έλαβαν όλη την κληρονομία ως φέουδο. 

Στην ιδιωτική του ζωή είχε κλίση, όπως και ο αδελφός του στο ποτό και στις γυναίκες. Ξεκίνησε διαπραγματεύσεις για τον γάμο του με την Χέντβικ των Γιαγκελλόνων, κόρη από τον πρώτο γάμο τού Σιγισμούνδου Α΄ της Πολωνίας (αδελφού τού Αλεξάνδρου Α΄) το 1523, αλλά το επόμενο έτος ο Στανίσλαφ απεβίωσε 23 ετών. Το 1526 απεβίωσε και ο μικρότερος αδελφός του Γιάνους Γ΄. Ο χρονικογράφος της εποχής τους Γιαν Βτούγκος σκέφτηκε, ότι είχαν οικογενειακά κληρονομούμενη ασθένεια και υπέθεσε τη φυματίωση, αλλά ο σύγχρονος ιστορικός Μάρτσιν Μπιέλσκι εκτιμά, ότι η αιτία είναι η αλκοολική δηλητηρίαση.

Η απώλεια τού Γιάνους Γ΄ μέσα σε δύο έτη θεωρήθηκε ύποπτη. Οι δύο αδελφοί είχαν ξελογιάσει την Καταζύνα Ραντζιεϊόβσκα από το Πουότσκ και μετά την είχαν εγκαταλείψει, έτσι θεωρήθηκε ένοχη, ακόμη και για τον θάνατο της μητέρας τους Άννας το 1522. Η Καταζύνα και ο υποτιθέμενος συνεργός της δέθηκαν γυμνοί σε πασσάλους και χτυπήθηκαν για ώρες, ώσπου στο τέλος τους έκαψαν ζωντανούς. Η βιασύνη της εκτέλσης της ποινής δημιούργησε την υπόνοια, ότι ο ηθικός αυτουργός των φόνων των δύο αδελφών ήταν η Μπόνα Σφόρτσα, δεύτερη σύζυγος τού Σιγισμούνδου Α΄. Η αντιπαράθεση ήταν τόσο έντονη, ώστε ο Σιγισμούνδος Α΄ διέταξε, για να ξεκαθαριστεί το ζήτημα, έρευνα. Αποτέλεσμα αυτής ήταν το διάταγμα (edict) τού 1528, όπου αποφάνθηκε, πως οι δύο δούκες "δεν ήταν θύματα από ανθρώπινο χέρι".

## Πηγές
* Jasiński, Kazimierz (1998). Rodowód Piastów mazowieckich. Poznań - Wrocław: Wydawnictwo Historyczne. pp. 202–203. ISBN 83-913563-0-2.

Κατηγορία:Οίκος των Πιαστ
Αντιγιαμάν

Το **Αντίγιαμαν** () είναι πόλη στη νοτιοανατολική Τουρκία, η πρωτεύουσα της ομώνυμης επαρχίας. Στα αρχαία ελληνικά ήταν γνωστή ως **Πέρρη**, ενώ οι Κούρδοι την αποκαλούν **Σεμσούρ** (Semsûr).

## Παραπομπές


Κατηγορία:Επαρχία Αντιγιαμάν
Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Μάχη της Κυζίκου

Η **Μάχη της Κυζίκου** πραγματοποιήθηκε το 74 π.Χ. ανάμεσα στους Ρωμαίους του Λούκιου Λικίνιου Λούκουλλου και στο Βασίλειο του Πόντου του Μιθριδάτη ΣΤ' Ευπάτορα κατά τον Τρίτο Μιθριδατικό Πόλεμο στην Κύζικο. Ο τελευταίος ήθελε να θέσει υπό τον έλεγχό του την πόλη της Κυζίκου και την πολιόρκησε. Ο Ρωμαίος στρατηγός όμως στη μάχη που ακολούθησε κατάφερε να νικήσει και να λύσει την πολιορκία.

Κατηγορία:Μάχες ρωμαϊκού στρατού
Κατηγορία:Μάχες ποντιακού στρατού
Κατηγορία:Μάχες ελληνιστικής περιόδου
Κατηγορία:Μάχες του Τρίτου Μιθριδατικού Πολέμου
Φοίνιξ (Αριζόνα)

Το **Φοίνιξ** (, Ναβάχο: *Hoodzo*), είναι η πρωτεύουσα και μεγαλύτερη πόλη της Αμερικανικής πολιτείας Αριζόνα, καθώς και η πέμπτη μεγαλύτερη και πιο πυκνοκατοικημένη πόλη στις Ηνωμένες Πολιτείες. Η πόλη του Φοίνιξ, βρίσκεται στο νότιο τμήμα των ΗΠΑ και περίπου στο κέντρο της πολιτείας της Αριζόνα. Η πόλη έχει πληθυσμό 1.733.630 κατοίκους, ενώ η μητροπολιτική περιοχή του Φοίνιξ ξεπερνά τους 4.857.962 κατοίκους, σύμφωνα με εκτιμήσεις για το 2021.

Το Φοίνιξ, είναι επίσης, έδρα της κομητείας Μαρικόπα.

## Ιστορία

Το Φοίνιξ ιδρύθηκε το 1871. Η ιστορία αρχίζει το 1857, όταν ένας βετεράνος του εμφυλίου πολέμου ο Τζακ Σουίλιγκ ο οποίος σε μια εκδρομή πρόσεξε τα αρχαία κανάλια που βρίσκονταν στην περιοχή. Ο Σουίλιγκ έκανε το πρώτο αρδευτικό έργο στην περιοχή και ξεκίνησε τη μικρή αγροτική κοινότητα του Φοίνιξ, που σήμερα έχει εξελιχθεί σε μεγάλη μητροπολιτική περιοχή.
## Παραπομπές


## Εξωτερικοί σύνδεσμοι

* Επίσημη κυβερνητική ιστοσελίδα 
* Μουσείο τέχνης του Φοίνιξ
* Πανεπιστήμιο της πολιτείας της Αριζόνα
* Phoenix Central Neighborhood Association
* Υπουργείο εμπορίου 
* Greater Phoenix Convention & Visitors Bureau
* Δημόσια βιβλιοθήκη του Φοίνιξ

Κατηγορία:Πόλεις της Αριζόνα
Κατηγορία:Έδρες κομητειών της Αριζόνα

__ΕΥΡΕΤΗΡΙΟ__
Σαιν-Ντενί (Ρεϋνιόν)

To **Σαιν-Ντενί** () είναι η διοικητική πρωτεύουσα της Ρεϋνιόν, υπερπόντιου διαμερίσματος της Γαλλίας στον Ινδικό ωκεανό. Βρίσκεται στο βορειότερο σημείο του νησιού, κοντά στις εκβολές του ποταμού Σαιν-Ντενί. Στην αστική περιοχή του Σαιν-Ντενί ζουν 158.139 κάτοικοι ενώ η πόλη έχει πληθυσμό 131.557 κάτοικους σύμφωνα με την απογραφή του 1999.

## Ιστορία

thumb|left|200px|Το παλιό δημαρχείο
Το Σαιν-Ντενί ιδρύθηκε από τον Ετιέν Ρενιώ το 1669 και έγινε η πρωτεύουσα του νησιού της Ρεϋνιόν το 1738.

## Αξιοθέατα

Στην πόλη υπάρχει η γκαλερί τέχνης και μουσείο *Léon Dierx*. Ο ιστορικός βοτανικός κήπος *Jardin de l'État*. Επίσης, υπάρχουν το *Le Barachois*, ένα πάρκο μπροστά στη θάλασσα και η *La Roche Écrite*, μια κορυφή με εντυπωσιακή θέα πάνω από την πόλη του Σαιν-Ντενί. 

## Παραπομπές


## Εξωτερικοί σύνδεσμοι

*Η επίσημη ιστοσελίδα του Σαιν-Ντενί στα γαλλικά 

Κατηγορία:Κοινότητες της Ρεϋνιόν
Βίλα Παρκ

Το **Βίλα Παρκ** (αγγλικά: *Villa Park*) είναι ένα ποδοσφαιρικό γήπεδο στην περιοχή του Άστον στο Μπέρμιγχαμ της Αγγλίας. Είναι η έδρα της Άστον Βίλα από το 1897. Έχουν γίνει πολλές βελτιώσεις όλα αυτά τα χρόνια, και η σημερινή του χωρητικότητα είναι 42.788 θέσεις.

## Ιστορία
Το Βίλα Παρκ άνοιξε το 1897 με κόστος 16.400 λίρες. Ο  χώρος που βρίσκεται είχε χρησιμοποιηθεί στο παρελθόν ως ένα βικτοριανό πάρκο ψυχαγωγίας. Όταν χτίστηκε το πρώτο στάδιο  μπορούσε να στεγάσει 40.000 θεατές οι περισσότεροι από τους οποίους ήταν όρθιοι στο χώρο. Ο πρώτος αγώνας που έγινε ήταν ένα φιλικό με την Μπλάκμπερν Ρόβερς,που έλαβε χώρα στις 17 Απριλίου 1897. Εκτός από τα παιχνίδια της Άστον Βίλα, στο γήπεδο έγινε ο τελευταίος τελικός της ιστορίας του Κυπέλλου Κυπελλούχων Ευρώπης το 1999 ανάμεσα στην Λάτσιο (Ιταλία) – Ρεάλ Μαγιόρκα (Ισπανία), πολλοί διεθνείς αγώνες, αλλά και αγώνες για το Παγκόσμιο Κύπελλο Ποδοσφαίρου 1966.

## Παραπομπές


Κατηγορία:Στάδια ποδοσφαίρου στην Αγγλία
Κατηγορία:Άστον Βίλα
Κατηγορία:Στάδια Παγκοσμίου Κυπέλλου Ποδοσφαίρου 1966
Επιγένεση

Το δόγμα σύμφωνα με το οποίο η βιολογική ανάπτυξη δεν αποτελεί μιαν απλή και αναπόφευκτη εκδίπλωση αλλά μιαν εξαιρετικά πλαστική διαδικασία μέσα σε κάποια όρια. Η πλαστικότητα προκύπτει από μιαν αφάνταστα πολύπλοκη αλληλεπίδραση ανάμεσα στα γονίδια, τις αναπτυξιακές ιδιότητες του οργανισμού και το περιβάλλον μέσα στο οποίο αναπτύσσεται.

## Βιβιλιογραφία
* Alain Prochiantz, "Η Βιολογία στο Μπουντουαρ", εκδ. Κάτοπτρο.
## Εξωτερικοί σύνδεσμοι
*Λαοκρατία Λάκκα, *Εξήντα χρόνια επιγένεσης*, Κριτική - Επιστήμη & Εκπαίδευση, τ/χ.1 (2005), σελ.35-52 http://www.hpdst.gr/el/publications/kritiki/issues/1/36 
* Aristotle : *[[On the Generation of Animals]]* (extracts)

Κατηγορία:Μοριακή βιολογία
Θάλασσα του Αλμποράν

Η **Θάλασσα του Αλμποράν** (ισπανικά: mar de Alborán, αραβικά:دریای آلبوران, αγγλικά:Alboran Sea), ή ΄κατά ωκεανογραφία **Λεκάνη Αλμποράν** (Alboran Basin), ονομάζεται η δυτικότερη περιοχή - λεκάνη της Μεσογείου που βρίσκεται ανάμεσα στις νότιες ακτές της Ισπανίας, (ακτές Ανδαλουσίας), και το βόρειο Μαρόκο και Αλγερία. Τα Στενά του Γιβραλτάρ, που βρίσκονται στα δυτικά της θάλασσας του Αλμποράν, αποτελούν δίοδο επικοινωνίας μεταξύ της Μεσογείου και του Ατλαντικού Ωκεανού. Το όνομα της θάλασσας ή λεκάνης αυτής φέρεται από την ομώνυμη ισπανική νήσο που βρίσκεται στο κέντρο αυτής.

Το μέσο βάθος της θαλάσσιας αυτής περιοχής φτάνει τα 445 μέτρα ενώ το βαθύτερο σημείο της φτάνει στα 1.500 μέτρα. Στα ελληνικά είναι γνωστή επίσης και με το εξελληνισμένο όνομά της 'Αλβοράνεια Θάλασσα'. Διασκορπισμένα βρίσκονται μικρά νησιά, τα περισσότερα από τα οποία ελέγχονται από την Ισπανία, ακόμα και τα πλησιέστερα στις μαροκινές ακτές.

Επιφανειακά ρεύματα στη θάλασσα του Αλμποράν κυλούν προς τα ανατολικά, διοχετεύοντας τα νερά του Ατλαντικού στη Μεσόγειο, ενώ τα βαθύτερα ρεύματα κυλούν προς τα δυτικά, πλουσιότερα σε περιεκτικότητα άλατος. Αποτελεί ουσιαστικά μεταβατική ζώνη ανάμεσα στις δυο θάλασσες, περιλαμβάνοντας ποικιλία μεσογειακών και ατλαντικών ειδών ψαριών, φαλαινών, δελφινιών και χελωνών. Επίσης, αποτελεί τόπο αναπαραγωγής της σαρδέλας και του γαύρου. 

## Πηγές
* MedRAS - Alboran Sea 
* 

Αλμποραν
Πέτρα Μούκα

Η **Πέτρα Μούκα** είναι τοποθεσία στο βουνό Γράμμος, η οποία χρησιμοποιήθηκε ως έδρα της «Κυβέρνησης των βουνών» του Δημοκρατικού Στρατού Ελλάδας αλλά περιοδικά και του Γενικού Αρχηγείου του κατά τον Ελληνικό Εμφύλιο Πόλεμο.
Το οχυρό ήταν μεγάλης στρατηγικής σημασίας, καθώς λόγω του ύψους και της θέσης του υπήρχε εποπτεία τεράστιας έκτασης από μεγάλο υψόμετρο (1841 μέτρα).

Στις 28-29 Αυγούστου 1949, έλαβε χώρα η μάχη της Πέτρα Μούκα (Μαύρης Πέτρας), κατά την οποία πραγματοποιήθηκε και η οριστική έξοδος των δυνάμεων του ΔΣΕ από την Ελλάδα.

## Παραπομπές

## Πηγές
*Νομαρχιακή Αυτοδιοίκηση Καστοριάς - Γράμμος
*ΚΟΕ - Οδοιπορικό στο Γράμμο
Κατηγορία:Βουνά των Ιωαννίνων
Ροβέρτος, Αρχιδούκας της Αυστρίας-Έστης

Ο **Ροβέρτος της Αυστρίας-Έστε** (γερμ. *Robert von Österreich-Este*, 8 Φεβρουαρίου 1915 - 7 Φεβρουαρίου 1996) από τον Οίκο των Αψβούργων-Λωρραίνης ήταν αυτοκρατορικός πρίγκιπας της Αυστρίας, βασιλικός πρίγκιπας της Ουγγαρίας, Βοημίας και Κροατίας. 

## Βιογραφία
Ο *Ροβέρτος Κάρολος Λουδοβίκος Μαξιμιλιανός Μιχαήλ Μαρία Αντώνιος Φραγκίσκος Φερδινάνδος Ιωσήφ Όθων Ουμβέρτος Γεώργιος Πίος Ιωάννης ντ'Αβιάνο* ήταν το τρίτο παιδί και ο δεύτερος γιος του Καρόλου της Αυστρίας και της Ζίτας των Βουρβόνων-Πάρμας, κόρης του Ροβέρτου της Πάρμας. 

Μετά τη διάλυση της αυτοκρατορίας της Αυστρο-Ουγγαρίας κανένας τίτλος του δεν αναγνωρίστηκε στην Αυστρία ή την Ουγγαρία· ο ίδιος ήταν γνωστός ως *Ροβέρτος Χάμπσμπουργκ*. Το 1916 σε ηλικία 2 ετών ο πατέρας του δημιούργησε για λογαριασμό του το *αρχιδουκάτο της Αυστρίας-Έστε*, τίτλο που ανήκε από το 1875 στον μεγάλο θείο του, Φραγκίσκο Φερδινάνδο, ο οποίος δολοφονήθηκε το 1914. 

Μέσω της μητέρας του Ζίτας καταγόταν από τον Έρκολε Γ΄ των Έστε, τον τελευταίο δούκα της Μόντενα. Έτσι εξασφάλισε τον τίτλο του *δούκα του Έστε* για όλους τους απογόνους του. Μετά το τέλος του (1996) μεταβιβάστηκε στον γιο του Λόρεντς.
 
## Οικογένεια
Νυμφεύτηκε τη Μαργαρίτα της Σαβοΐας, κόρη του Αμεδαίου της Αόστα, με την οποία απέκτησε τους εξής απογόνους:
* Μαρία Μπεατρίτσε (γενν. 1954), παντρεύτηκε τον κόμη Ρίπραντ του Άρκο-Τσίννεμπεργκ (δισέγγονό του Λουδοβίκου Γ΄ της Βαυαρίας).
* Λόρεντς (γενν. 1955), αρχιδούκας της Αυστρίας-Έστε.
* Γκέρχαρτ (γενν. 1957), νυμφεύτηκε την Ίρις Γιαντράσιτς.
* Μάρτιν (γενν. 1959), νυμφεύτηκε την Καταρίνα του Ίζενμπουργκ-Μπίρσταϊν.
* Ιζαμπέλλα (γενν. 1963), παντρεύτηκε τον Αντρέα Τσαρνότσκι-Λουσέσκι.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Θάλασσα της Λιγυρίας

Η **Θάλασσα της Λιγυρίας** (επίσης γνωστό και ως Πέλαγος της Λιγυρίας/Λιγουρίας ή Λιγυρικό Πέλαγος) (ιταλικά: *Mar Ligure*, γαλλικά: Mer Ligurienne) είναι θαλάσσια περιοχή της Μεσογείου και βρίσκεται μεταξύ της Ιταλική Ριβιέρας (ακτές Λιγυρίας και Τοσκάνης) και των νήσων Κορσικής και Έλβας. Πήρε μάλλον το όνομα του από τους Λίγυρες, αρχαίο λαό της Ιταλικής χερσονήσου. Η θάλασσα βρέχει τις χώρες: Γαλλία, Μονακό και Ιταλία.

Λιγυριας